mɔ́n ngɔŋ Danít, ésīá á ngābə́ mān Tírian, a ngáyə́ge bɔ̌ bīsíé bí gôl, sílíba mvɔ́d, bikie, məkɔ́g, bilé ai biyé bí nə́ bīvə́lə, nyɔ́l bulúm ai m̀fɔ̌l, ai m̀bəmbə ndɔ́mbɔ́, a bɔ̌ fə akyaí mim̀kpə́lán mísə, a yəm kán evəgələ ésə, a yǐ fə yə̌m tág miǹtsogán yā é mam mə́sə́ báyi nyé və̄, énye ǎ yi syé fūfulu ai bəkpə́le, bəyəm ai bəbɔ bísíé yā ésōá Dávid a ngálíg wa ai bɔ́. 14Óvə́ga, fón, m̀bɔ́n ai é wɔ̂n yā ńtī wama a və́ dzó, á lómō bya bəbɔ bísíé bóé. 15Bía byǎyi bai ábím bílé ásə wayáŋan ai dɔ́ á Libáŋ, bǐ sɔ́ɔ́ ai byá á bīlélé á máŋ a kwî á Yopé, eyɔ̌ŋ te wǎmēn wāyi bɔ̌ naa bí bɛd á Yērúzalɛm. 16Ńdɔ Salomóŋ á ngāláŋ bəyə́ŋ bə́sə̄ bə́ ngábə́ tɔá á sí Ísraɛ̂l, anə́ ḿból zitɔ́g yǎ Dávid ésīá á ngābɔ, ńdɔ bod bə́ ngákwí bakúda ǹtɛd ai məwóm mə́tán ai bə́lɛ́ ai miǹtɛd mísaman. 17Bakúda məwóm zamgbál a lómó bəgə́ mim̀bəgə, bakúda məwóm mwom éfâg mə́kɔ́g yā miǹkǒl, bakúda bə́lɛ́ ai miǹtɛd mísaman a tə́lé bivɛ̂d mǎn yā bəbɔ bísíé.